**ANUNŢ**

Institutul Naţional al Magistraturii are plăcerea de a vă informa cu privire la organizarea următoarelor activităţi:

# Nume ACTIVITATE

Conferinţă -Leadership

# PERIOADA ŞI LOCUL DE DESFĂŞURARE

30 iunie-01 iulie 2015, Şcoala Naţională de Magistratură, Salonic, Grecia

# Limba în care se desfăşoară

Engleză şi franceză cu traducere simultană

# Organizator

# EJTN

**DESCRIERE**

În cadrul conferinţei vor fi organizate workshop-uri, dezbateri, dar şi prezentări în domeniul managementului, cu scopul de a deschide un dialog mai larg asupra temelor cuprinse în agenda.

Detalii privind conferinţa pot fi obținute pe pagina web a EJTN, la adresa

[*http://www.ejtn.eu/Catalogue/Members-activities-2015/CP2015023511/*](http://www.ejtn.eu/Catalogue/Members-activities-2015/CP2015023511/)

# Finanţare

# EJTN rambursează participanţilor costurile de transport (în limita a 400 Euro) şi acordă diurnă pentru acoperirea costurilor aferente cazării și meselor. Pentru Grecia cuantumul diurnei este de 170 euro.

Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare aprobate la nivelul EJTN.

**CUI SE ADRESEAZĂ**

Conferinţa se adresează preşedinţilor de instanţe şi parchete, precum şi preşedinţilor/procurorilor şefi de secţii, magistraţilor purtători de cuvânt şi formatorilor care vor fi consideraţi lideri în domeniul lor de activitate.

**NUMĂR DE LOCURI**

# 2 locuri

# INM va alcătui şi o listă de rezervă (maxim 4 persoane), la care se va apela în situaţia renunţării unuia dintre magistraţii selectaţi, precum şi în situaţia în care România va primi mai multe locuri ca urmare a renunţărilor/realocării locurilor atribuite inițial altor state.

# DOCUMENTE NECESARE PENTRU ÎNSCRIERE

* CV actualizat-cuprinzând date de contact (telefon, fax, e-mail) – limba română;
* scrisoare de intenţie – limba română
* certificat de competenţă lingvistică – limba engleză (în măsura în care candidatul posedă un astfel de certificat);
* **avizul** colegiului de conducere al instanţei sau parchetului la care magistratul îşi desfăşoară activitatea, iar în caz de urgenţă, **avizul** preşedintelui secţiei/procurorului şef secţie în care judecătorul sau procurorul îşi desfăşoară activitatea sau, dacă nu există secţii, **avizul** conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).
* **formularul de înregistrare ataşat anunţului**

Documentele solicitate vor fi transmise exclusiv în format electronic la adresa de e-mail **diana.carpen@inm-lex.ro.**

# Termen înscriere

**04 mai 2015**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

# Persoana de contact

Persoana de contact pentru acest program este d-na Diana CARPEN, personal de specialitate juridică asimilat magistraților, tel. 021/40 76 248, diana.carpen@inm-lex.ro.

# IMPORTANT!

În termen de 15 zile de la finalizarea programului persoanele selectate sunt obligate să transmită INM un **raport** privind activităţile desfăşurate în cadrul programului de formare, problemele de drept dezbătute, soluţiile relevate precum şi orice alte informaţii de natură să permită o evaluare a calităţii şi eficacităţii programului.